burgasdotpro/wikipedia huggingface dataset:
Nottingham Forest FC

Nottingham Forest FC (celým názvom: Nottingham Forest Football Club) je profesionálny anglický futbalový klub, sídliaci v meste Nottingham. 
Štadión.
Klub hrá svoje domáce zápasy na štadióne City Ground s kapacitou 30 445 miest na sedenie. Klub sa na nový štadión presťahoval 3. septembra 1898, 33 rokov po založení klubu. 12. októbra 1957 bola na City Ground otvorená nová tribúna East Stand, ktorá mala lavičky až pre 2 500 fanúšikov. Nové svetlomety boli prvýkrát oficiálne zapnuté 11. septembra 1961. Rekordný počet divákov navštívil štadión v októbri 1967, keď Forest porazil Manchester United 3:1 pred zrakmi 49 946 divákov.
Na štadióne sa nachádzajú štyri tribúny:
Úspechy.
Vyhrané domáce súťaže
1978
1898, 1959
1978, 1979, 1989, 1990
1978
Vyhrané medzinárodné súťaže
1979, 1980
1979
Millwall FC

Millwall FC (celým názvom: Millwall Football Club) je profesionálny anglický futbalový klub, sídliaci v meste Londýn. Domáce zápasy hrajú na štadióne The Den s kapacitou 20 146 miest.
Zoznam biologických článkov/3

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
3?
3'-Fosfoadenozín-5'-fosfosulfát
3-.
3-hydroxykynurenín3-Metyluridín
Chládkové úplazy

Chládkové úplazy () je vrch vo Veľkej Fatre. Leží nad obcou Blatnica, približne (severo)východne od Turčianskych Teplíc.
Poloha.
Nachádza sa v západnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú severozápadne ležiaca Blatnica, západne obec Mošovce a Turčianske Teplice. Vrch patrí do Národného parku Veľká Fatra.
Opis.
Chládkové úplazy ležia v mohutnom bočnom hrebeni, ktorý vedie z masívu Krížnej () západným smerom cez Smrekov () na Ostrú (). Severným smerom sa nachádza vrch Ostrá a Lubená (), východným Skalná (), južným Haľamova kopa (), Veľký Rakytov () a Drienok () a západným Jelenec (). Masív patrí do povodia rieky Turiec; východné svahy odvodňuje potok Selenec do Gaderského potoka, juhozápadné prítoky Blatnického potoka. Na vrchol nevedie značený chodník, no Juriášovou dolinou a blízkym sedlom vedie chodník na Zadnú Ostrú. Masív patrí do Národnej prírodnej rezervácie Tlstá. 
Výhľady.
Vrcholovú časť pokrýva v severnej časti súvislý les, v južnej iba nesúvislý porast, ktorý umožňuje obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Oravskú Maguru, Malú Fatru, Strážovské vrchy, Vtáčnik a Kremnické vrchy.
Prístup.
Na vrchol nevedie značený chodník, preto prístup je možný po zelenej značke Blatnickou dolinou a následne po žltej značke, vedúcej Juriášovou dolinou na Ostrú. Územie Chládkových úplazov je súčasťou národnej prírodnej rezervácie, preto pohyb turistov je tu nežiadúci.
The Den

The Den je futbalový štadión nachádzajúci sa v štvrti New Cross v Londýne a je domovom futbalového klubu Millwall. Štadión má kapacitu 20 146 miest.
AFC Bournemouth

AFC Bournemouth (celým názvom: Association Football Club Bournemouth) je profesionálny anglický futbalový klub, sídliaci v meste Bournemouth. Domáce zápasy hrajú na štadióne Dean Court s kapacitou 11 364 miest.
História.
Porušenie a potrestanie finančného fair play.
V roku 2016 bol Bournemouth uznaný vinným z porušenia pravidiel finančnej fair play futbalovej ligy počas sezóny 2014/2015, v ktorej si zabezpečil postup do Premier League. Nadmerné výdavky klubu prelomili „maximálnu odchýlku“ s finančnou stratou 38,3 milióna libier v sezóne 2014/2015. Toto nasledovalo po strate 10,3 milióna £ v predchádzajúcej sezóne 2013/2014. Klub pôvodne dostal od Football League pokutu 7,6 milióna libier, no následne vyjednal vyrovnanie s pokutou 4,75 milióna libier za porušenie pravidiel finančného fair play. Rozhodnutie nasledovalo po mesiacoch špekulácií a vyšetrovania o tom, že klub porušuje pravidlá futbalovej ligy 
Zostup, postup, trénerské zmeny a nové vlastníctvo (2020–).
8. augusta 2020 bol Jason Tindall, bývalý hráč Bournemouthu a Howeov dlhoročný asistent, vymenovaný na hlavného trénera. Napriek tomu, že v polovici decembra bol klub v Championship na 2. mieste, Tindall bol 3. februára 2021 odvolaný po sérii iba 1 víťazstva v 8 zápasoch, čím sa tím prepadol na 6. miesto v tabuľke. Nahradil ho tréner prvého tímu Jonathan Woodgate. Woodgate zostal ako tréner po zvyšok sezóny, keďže klub ukončil sezónu na 6. mieste a postúpil do play-off Championshipu, ale v semifinále prehral s Brentfordom celkovo 3:2. Woodgateova zmluva nebola po sezóne obnovená a 28. júna 2021 bol za nového hlavného trénera vymenovaný bývalý manažér Fulhamu Scott Parker. Parker priviedol klub k pôsobivému začiatku, keď na začiatku sezóny 2021/2022 odohral 15 zápasov bez prehry, v predposlednom zápase sezóny si vybojoval postup vo víťazstve 1:0 proti Nottingham Forest. Návrat klubu do Premier League však začal ťažko kvôli rozpadu vzťahu medzi trénerom Parkerom a klubom. Rekordná porážka v Premier League - proti Liverpoolu na Anfielde bola čerešnička na torte a viedla k Parkerovmu odvolaniu už po štyroch ligových zápasoch. Tréner prvého tímu Gary O'Neil sa stal dočasným hlavným trénerom a počas 12 zápasov v dočasnom pôsobení predsedal obratu vo forme klubu. 27. novembra 2022 bol vymenovaný za stáleho hlavného trénera. 
Dňa 13. decembra 2022 klub kúpil Black Knight Football Club - partnerstvo vedené americkým obchodníkom Billom Foleym a Cannae Holdings. 
Rivalita.
Podľa nedávneho prieskumu s názvom "Liga lásky a nenávisti“ v auguste 2019 označili priaznivci Bournemouth blízkeho suseda svojho klubu Southampton za jeho najväčšieho rivala, pričom ho nasledujú Portsmouth, Brighton &amp; Hove Albion, Reading a Leeds United. 
Trofeje.
2015
1987
2003 (playoff)
Dean Court

Dean Court je futbalový štadión nachádzajúci sa v štvrti Kings Park v Bournemouthe a je domovom futbalového klubu Bournemouth. Štadión má kapacitu 11 307 miest.
Ewood Park

Ewood Park je futbalový štadión nachádzajúci sa v Blackburne a je domovom futbalového klubu Blackburn Rovers. Štadión má kapacitu 31 367 miest.
Peter Holbička

ThLic. PaedDr. Peter Holbička (* 20. apríl 1973, Čadca) je slovenský rímskokatolícky kňaz Kysuckého dekanátu Žilinskej diecézy a Dekan dekanátu Kysucké Nové Mesto.
Biografia.
Duchovnou formáciou prešiel v kňazskom seminári sv. Gorazda. Vysvätený za diakona bol 13. júna 1997 vo Višňovom. Presbyterát sa slávnostne uskutočnil 27. júna 1998 v Korni. Od roku 1998 do roku 2000 pôsobil ako kaplán v Bošanoch. Následne pôsobil v roku 2000 – 2001 v Pruskom. Potom pôsobil ako administrátor v Nitre-Chrenovej v roku 2001 – 2004. V roku 2003 absolvoval Katolicki Uniwersytet Lubelski v Lubline. Od roku 2004 bol uvoľnený z pastorácie pre prácu v rádiu Lumen. Pôsobil tu do roku 2008. Následne v rokoch 2008 – 2013 bol hovorcom Žilinskej diecézy. Po uvoľnení z práce hovorcu začal pastoračne pôsobiť v roku 2008 ako kaplán pri Kostole sv. Barbory v Žiline. Od roku 2009 bol farárom vo farnosti Žilina-mesto. Následne od roku 2010 bol správca Katedrálneho chrámu Najsvätejšej Trojice v Žiline. Od roku 2013 pôsobí ako farár Kostola sv. Jakuba v Kysuckom Novom Meste a ako dekan v Dekanáte Kysucké Nové Mesto. Od roku 2014 bol poverený pastoračnou starostlivosťou o hnutia a sociálne diela Žilinskej diecézy.
Matiné

Matiné (z ) môže byť:
Matiné (podujatie)

Matiné (z ) je obyčajne predpoludňajšie, často slávnostné kultúrne podujatie. Môže mať charakter koncertu, divadelného predstavenia alebo slávnosti, pričom sa koná v sále alebo v inom uzavretom priestore.
Copa América 2004

Copa América 2004 bol 41. ročník Copa América medzinárodnej futbalovej súťaže pre národné tímy pod hlavičkou CONMEBOL. Turnaj sa hral od 6. do 25. júla v Peru. Na turnaj boli pozvané dva tímy zo zóny CONCACAF a to a .
Víťazom turnaja sa stala , ktorá vo finále zdolala Argentínu. Na treťom mieste skončil .
Cumulonimbus capillatus

Cumulonimbus capillatus (Cb cap) je búrkový oblak typu kumulonimbus, ktorý má vo svojej hornej časti zreteľnú riasovitú či vláknovitú štruktúru obakov typu cirrus v podobe nákovy, chocholu alebo neusporiadaného chumáča. K prejavom počasia súvisiacim s oblakmi tohto typu patria prudké dažďové zrážky alebo búrky sprevádzané často prudkými poryvmi vetra a niekedy krupobitím. Pozorovať je tiež možné zrážkové pruhy, ktoré sa nazývajú virga.
Šťastná rybka

Šťastná rybka je slovenský rodinný komediálny seriál TV JOJ. Seriál sa začal vysielať 14. júna 2022. Hlavnú postavu stvárňuje Ľuboš Kostelný.
Pyrimidínový analóg

Pyrimidínové analógy sú antimetabolity, ktoré emulujú štruktúru metabolitov pyrimidínov. Sú to analógy nukleozidov, ktoré zabraňujú alebo spomaľujú syntézu DNA a/alebo RNA. Používajú sa ako antineoplastiká (zabraňujú potenciálnemu vzniku rakoviny alebo na liečbu rakoviny).
Použitie.
Pyrimidínové antimetabolity sa používajú na liečbu rakoviny. Niektoré zasahujú do replikácie DNA, niektoré ovplyvňujú metyláciu DNA, čím ovplyvňujú expresiu génov.
Všetky pyrimidínové analógy môžu spôsobiť poškodenie pečene, vo väčšine prípadov je to poškodenie však len mierne.
Niektoré pyrimidínové analógy je možné použiť i proti baktériám, pre ktoré sú takisto toxické kvôli inhibícii syntézy DNA.
Purínový analóg

Purínové analógy sú antimetabolity, ktoré emulujú štruktúru metabolitov purínov. 
Použitie.
Purínové antimetabolity sa bežne používajú na liečbu rakoviny, pretože ovplyvňujú replikáciu DNA. Sú to antineoplastiká. Analógy purínov majú výbornú aktivitu voči leukémiám a lymfómom.
Mnohé lieky môžu byť hepatotoxické, pri bežne používaných dávkach je však toto riziko malé.
Veľký Rakytov

Veľký Rakytov () je vrch vo Veľkej Fatre. Leží nad obcou Mošovce, približne východne od Turčianskych Teplíc.
Poloha.
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží v Žilinskom kraji, na hranici okresov Martin a Turčianske Teplice a zasahuje na katastrálne územie obce Blatnica a Mošovce. Najbližšími sídlami sú severozápadne ležiaca Blatnica a Mošovce, západne situované Turčianske Teplice a Čremošné a juhovýchodne ležiaci Harmanec. Vrch patrí do Národného parku Veľká Fatra.
Opis.
Veľký Rakytov leží v mohutnom bočnom hrebeni, ktorý vedie z masívu Krížnej () západným smerom cez Smrekov () na Hlbokú (). Severným smerom sa nachádza vrch Chládkové úplazy () a Haľamova kopa (), východným Smrekov a Malá Krížna (), južným Rožková () a Lopušná () a západným Malý Rakytov () a Drienok (). Masív patrí do povodia rieky Turiec; južné svahy odvodňuje potok Teplica, severné Blatnický potok. Na vrchol nevedie značený chodník a masív patrí do Národnej prírodnej rezervácie Veľká Skalná. 
Výhľady.
Hustý lesný porast vrcholu neumožňuje rozhľad. Z lokalít s redšou vegetáciou je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy, Vtáčnik a Kremnické vrchy.
Prístup.
Na vrchol nevedie značený chodník, preto prístup je možný po hrebeni, odbočením z modrej značky. Severným úbočím vedie trasa. Územie je súčasťou národnej prírodnej rezervácie, preto pohyb turistov mimo značených chodníkov je nežiadúci.
Cyklický guanozínmonofosfát-adenozínmonofosfát

Cyklický guanozínmonofosfát-adenozínmonofosfát (cyklický GMP-AMP, cGAMP) je prvý cyklický dinukleotid objavený u živočíchov. V cicavčích bunkách vzniká cGAMP pôsobením cyklický GMP-AMP syntázy (cGAS) z ATP a GTP po stimulácii cytozolovou DNA. cGAMP, ktorý vzniká pomocou cGAS, má zmiešané fosfodiesterové väzby - jedna z nich je medzi 2'-OH skupinou GMP a 5'-fosfátovou skupinou AMP a druhá je medzi 3'-OH skupinou AMP a 5'-fosfátovou skupinou GMP.
cGAMP funguje ako endogénny druhý posol, ktorý vyvoláva STING-dependentnú odpoveď a expresiu interferónov typu I. Takisto bolo ukázané, že cGAMP je efektívne adjuvans, ktoré podporuje tvorbu protilátok proti antigénom a takisto podporuje odpoveď T buniek u myší. cGAMP takisto vykazuje antivirálne účinky v bunke, kde vzniká, ale môže prechádzať i cez membrány vďaka pasívnej difúzii pomocou bunkových spojov, takže tieto účinky vyvoláva i v okolitých bunkách. Takisto je možné ho schovať do lentivírusu (napr. HIV-1), poxvírusu alebo vírusu herpesu a bolo zistené, že v bunkovej kultúre prenáša antivirálny signál do buniek, ktoré sú infikované týmito vírusmi. Existuje však možnosť, že niektoré vírusy, napríklad HIV, sú schopné tomuto mechanizmu nejakým spôsobom uniknúť.
V posledných rokoch bola identifikovaná signalizácia pomocou cGAMP u prokaryotov vrátane "Vibrio cholerae", ktoré exprimujú bakteriálny analóg cGAS. U niektorých týchto organizmov je cGAS zakódovaná v rámci operónu po boku cGAMP-aktivovaných fosfolipáz (napr. CapV vo "V. cholerae"). Pri infekcii bakteriofágom sa aktivuje cGAS, ktorá syntetizuje cGAMP, čo aktivuje CapV, ktorá rozloží bunkovú membránu a vyvolá bunkovú smrť predtým, než dokáže fág dokončiť replikačný cyklus.
Dylan McDermott

Dylan McDermott (* 26. október 1961, Waterbury, Connecticut, USA) je americký herec, známy z televízneho seriálu "Advokáti", kde stvárnil hlavnú rolu, detektíva Bobbyho Donnella. Za svoj herecký výkon v televíznom seriály získal v roku 1998 ocenenie Zlatý glóbus.
Detstvo a mladosť.
McDermott sa narodil a vyrastal v Connecticute. Má mladšiu sestru Robin. Keď sa McDermott narodil, jeho matka mala pätnásť rokov a otec sedemnásť. V roku 1967 sa pár rozišiel a jeho matka Diane, bola vo februári 1967 zavraždená. Spoločne s jeho sestrou ho vychovávala stará mama z maminej strany a jeho otec. 
V mladosti pracoval v bare svojho otca, kde podával nápoje. V roku 1979 absolvoval Holy Cross High School vo Waterbury. Rok pred absolvovaním školy jeho otec sa oženil za dramaturgičku Eve Ensler. Vtedy len 23 ročná Enslerová si McDermotta adoptovala. Krátko po tom, ako Enslerová potratila, McDermott prijal meno Dylan, ktoré malo byť pôvodne jej nenarodeného dieťaťa. McDermott a Enslerová spolu mali dobrý priateľský vzťah.
Kariéra.
V roku 1987 debutoval vo filme "Hamburger Hill". V roku 1989 stvárnil manžela Julie Roberts, vo filme "Oceľové magnólie". Prevrat v jeho hereckej kariére nastal v roku 1993, keď si zahral vo filme "S nasadením života", kde hral po boku Johna Malkovicha, Rene Russo a Clinta Eastwooda.
V roku 1997 bol obsadený do hlavnej role v televíznom seriály "Advokáti", ktorý sa natáčal do roku 2004. McDermott získal tri nominácie na Zlatý glóbus, z čoho sa mu podarilo jednu získať. V roku 2007 si zahral v trileri "Prekliatie domu slnečníc". V roku 2010 si zahral po boku herečiek ako Zoe Saldana, Shannen Doherty, Rosamund Pike a Emily Meade vo filme "Burnings Palms".
V roku 2011 sa stal súčasťou hereckého obsadenia televízneho seriálu "American Horror Story", kde stvárnil rolu Bena Harmona. V televíznom seriály si zahral aj v druhej sérii, tentokrát v inej roli, zahral si Johnnyho Morgana. Neskôr hosťoval v ôsmej a deviatej sérii.
V roku 2020 hral v televíznom seriály "Hollywood". V rovnakom roku nahradil herca Juliana McMahona v televíznom seriály "FBI: Most Wanted". O rok neskôr bol obsadený do televízneho seriálu "Law &amp; Order: Organized Crime" po boku Christophera Meloniho.
Súkromný život.
V novembri 1995 sa oženil za herečku Shivu Rose, s ktorou má dve dcéry. Ich manželstvo bolo rozvedené v roku 2009, pričom od roku 2007 spolu už nežili. V roku 2015 tvoril pár s Maggie Q. Ich vzťah skončil v roku 2019.
McDermott je zotavujúci alkoholik, ktorý je od roku 1984 triezvy.
Telka

Telka môže byť:
Team – Live in Praha

Team – Live in Praha je názov oficiálneho koncertného albumu slovenskej rockovej kapely Team. Na albume je záznam koncertu v Prahe, ktorý sa uskutočnil počas koncertného turné nazvaného „Poděbradka Team Tour 2003“.
Malý Rakytov

Malý Rakytov () je vrch vo Veľkej Fatre. Leží nad obcou Čremošné, približne východne od Turčianskych Teplíc.
Poloha.
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Turčianske Teplice a na katastrálnom území obce Mošovce. Najbližšími sídlami sú západne ležiace Mošovce, Turčianske Teplice a Čremošné. Vrch patrí do Národného parku Veľká Fatra.
Opis.
Malý Rakytov leží v mohutnom bočnom hrebeni, ktorý vedie z masívu Krížnej () západným smerom cez Smrekov () na Hlbokú (). Severným smerom sa nachádza Drienok () a Chládkové úplazy (), východným Haľamova kopa (), Smrekov, Veľký Rakytov () a Rožková (), južným Lopušná () a západným vrch Hlboká (). Masív patrí do povodia rieky Turiec; južné svahy odvodňujú prítoky Teplice, severné svahy odvodňuje Blatnický potok. Na vrchol nevedie značený chodník a východná polovica masívu patrí do Národnej prírodnej rezervácie Veľká Skalná. Niektoré zdroje uvádzajú nadmorskú výšku 
Výhľady.
Súvislý lesný porast vrcholu neumožňuje rozhľad. Z lokalít s redšou vegetáciou je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy, Vtáčnik, Kremnické vrchy, Javorie a Poľanu.
Prístup.
Na vrchol nevedie značený chodník, preto prístup je možný po hrebeni, odbočením z modrej značky. Územie je súčasťou národnej prírodnej rezervácie, preto pohyb turistov mimo značených chodníkov je nežiadúci.
Fosfodiesterová väzba

Fosfodiesterová väzba vzniká vtedy, keď reagujú práve dve hydroxylové skupiny kyseliny trihydrogénfosforečnej s inými dvoma hydroxylovými skupina iných molekúl a vzniknú dve esterové väzby. Táto diesterová väzba má vzorec C-O-PO2−-O-C. Fosfodiesterové väzby sú prítomné hlavne v RNA a DNA, ale môžu sa vysyktovať i v iných biomolekulách, napríklad bielkovinách prenášajúcich acylové skupiny.
V nukleových kyselinách.
Fosfodiesterové väzby tvoria kostru nukleových kyselín. Fosfátová skupina je viazaná na 5' uhlík jednej pentózy a na 3' uhlík druhej pentózy. Týmto spôsobom spája fosfodiesterová väzba 3' uhlíkový atóm jedného sacharidu a 5' uhlíkový atóm druhého sacharidu, kvôli čomu sa táto väzba občas nazýva i ako 3',5'-fosfodiesterová väzba. U nukleových kyselín sa celý reťazec týchto väzieb niekedy označuje ako cukor-fosfátová kostra. Sacharidové jednotky sú odvodené buď deoxyribózy (v prípade DNA), alebo ribózy (v prípade RNA). Fosfodiestery sú pri pH 7 nabité záporne. Odpudzovanie týchto záporne nabitých skupín ovplyvňuje konformáciu a štruktúru nukleových kyselín. Záporný náboj priťahuje históny, kovové ióny ako je horčík, alebo polyamíny.
Aby mohla fosfodiesterová väzba vzniknúť a spojiť dva nukleotidy, musia spolu zreagovať difosfáty alebo trifosfáty nukleozidov. V procese dochádza k štiepeniu fosfátových skupín, čo poskytuje dostatok energie na poháňanie tejto enzýmom katalyzovanej reakcie dopredu.
Hydrolýza fosfodiesterovej väzby je katalyzovaná fosfodiesterázami, ktoré sa účastnia napríklad opravy DNA.
Diesterová väzby medzi dvoma ribonukleotidmi môže byť štiepená zásaditou hydrolýzou, zatiaľ čo fosfodiesterová väzby medzi deoxyribonukleotidmi je pri týchto podmienkach stabilnejšia. Relatívne jednoduchá hydrolýza RNA je spôsobená prítomnosťou hydroxylovej skupiny na 2' uhlíku.
Enzýmová aktivita.
Fosfodiesterázy sú enzýmy, ktoré katalyzujú hydrolýzu fosfodiesterových väzieb, napríklad v molekule cyklického AMP alebo cyklického GMP.
Jeden z enzýmov, ktoré hrajú dôležitú úlohu pri oprave oxidačného poškodenia DNA, je 3'-fosfodiesteráza (teda štiepi fosfodiesterovú väzbu na 3' konci).
Počas replikácie DNA niekedy ostáva medzera medzi fosfátmi v kostre, ktorú vytvorí DNA polymeráza I. Túto chýbajúcu fosfodiesterovú väzbu je schopná vytvoriť DNA ligáza, ktorá spojí tieto dva reťazce dokopy.
Eduard Krekovič

Prof. PhDr. Eduard Krekovič, CSc. (* 21. júl 1948, Lok – † 17. máj 2022) bol slovenský archeológ a vysokoškolský pedagóg. Špecializoval sa na rímsku dobu a archeológiu rímskych provincií, venoval sa aj teoretickej archeológii a prepájaniu archeológie s inými vedným odbormi (religionistika, etnológia, matematika a iné) a popularizácii archeológie.
Životopis.
Narodil sa v obci Lok pri Leviciach, hneď po narodení sa však s rodinou presťahoval do Levíc, kde absolvoval základnú a trojročnú strednú všeobecno-vzdelávaciu školu. V rokoch 19661971 absolvoval štúdium odboru historické vedy – archívnictvo na Filozofickej fakulte Univerzity Komenského v Bratislave, kde potom zostal pôsobiť ako odborný asistent, v rokoch 19901991 bol vedúcim katedry archeológie a v rokoch 19982014 vedúci sekcie klasickej archeológie. Na fakulte obhájil v roku 1976 titul PhDr., 1985 CSc., 1995 docentúru a v roku 2000 profesúru. Ako externista prednášal aj na Masarykovej univerzite v Brne.
Počas štúdia bol členom politického výboru pri fakultnom výbore Zväzu vysokoškolákov Slovenska, ktorý vznikol v reakcii na vpád vojsk Varšavskej zmluvy do Česko-Slovenska v roku 1968 a počas Nežnej revolúcie v roku 1989 bol členom koordinačnej rady fakultnej pobočky Verejnosti proti násiliu. Pravidelne publikoval v mienkotvorných médiách.
Žil v Bratislave. S manželkou, etnologičkou Evou Krekovičovou, rodenou Orsáryovou, mali dvoch synov – hudobníka a kurátora Slavomíra (* 1977) a novinára Miloša .
Skalná (vrch vo Veľkej Fatre)

Skalná () je vrch vo Veľkej Fatre. Leží nad obcou Blatnica, približne (severo)východne od Turčianskych Teplíc.
Poloha.
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú severozápadne ležiaca Blatnica, západne situované Mošovce a Turčianske Teplice. Vrch patrí do Národného parku Veľká Fatra.
Opis.
Skalná leží v rázsoche, ktorá vybieha severným smerom zo Smrekova (). Východne sa tiahne Dedošová dolina, západne dolina Selenec. Severným smerom sa nachádza Prostredný grúň (), západným Ostrá (), Chládkové úplazy () a Drienok (), južným Haľamova kopa (), Smrekov a Kráľova skala () a východným Frčkov (), Ostredok () a Suchý vrch (). Masív patrí do povodia rieky Turiec, kde vodu z východných svahov odvádza Gaderský potok a zo západných jeho prítok Selenec. Na vrchol nevedie značený chodník a západné svahy patria do Národnej prírodnej rezervácie Tlstá. 
Výhľady.
Vrcholovú časť pokrýva súvislý les, ktorý neumožňuje rozhľad. Z vhodných lokalít s riedkou vegetáciou možno pozorovať okolité veľkofatranské vrcholy, ojedinele tiež Malú Fatru a Strážovské vrchy.
Prístup.
Na vrchol nevedie značený chodník, preto prístup je možný po hrebeni zo Smrekova, príp. Dedošovou dolinou.
Angelica Ross

Angelica Ross (* 28. november 1980, Kenosha, Wisconsin, USA) je americká herečka, podnikateľka a obhajkyňa práv transrodových osôb. Stala sa tiež zakladateľkou a generálnou riaditeľkou TransTech Social Enterprises, firmy, ktorá pomáha zamestnávať transrodových ľudí v technologickom priemysle.
Detstvo a mladosť.
Vyrastala na severe Wisconsinu. Je transrodová žena a odmalička samu seba vnímala ako viac dievčenskú, i keď sa narodila ako chlapec. Ako sedemnásťročná sa o tomto zverila matke, evanjelickej kresťanke, u ktorej nenašla pochopenie. Neskôr sa pokúsila o samovraždu predávkovaním, no prežila.
Po ukončení strednej školy sa pripojila k americkému námorníctvu, aby sa kvalifikovala na Gl Bill. Po šiestich mesiacoch služby bola prepustená.
Krátko po tom, čo sa Ross presťahovala späť domov, spriatelila sa s drag queen Traci Ross, ktorá jej pomohla prejsť si zmenou pohlavia vo veku devätnásť rokov. Keď jej matka zistila, že prechádza zmenou pohlavia, vyhodila ju a Ross sa presťahovala k jej otcovi, ktorý ju akceptoval o niečo viac. Žila v Roanoke vo Virgínii, kde pracovala ako čašníčka a navštevovala kozmetickú školu.
Istý čas žila na Floride, v Hollywoode, kde pracovala ako modelka, eskortka a webová manažérka. Začala sa venovať vývoju webu a grafickému dizajnu a navštevovala kurzy herectva. Neskôr sa presťahovala do Chicaga, aby sa stala koordinátorkou zamestnanosti pre Trans Life Center.
Kariéra.
Herecká kariéra.
V roku 2005 debutovala v komédii "Natale in Miami". V roku 2016 získala uznanie za jej herecký výkon vo webovej sérii "Her Story". V roku 2018 získala vedľajšiu úlohu v televíznom seriáli "Pose". Za svoj herecký výkon získala uznanie kritikov. Neskôr bola obsadená do role psychiatričky v televíznom seriáli "American Horror Story", kde sa prvý krát objavila v deviatej sérii, s názvom "1984". Jej herecký výkon bol pozitívne prijatý fanúšikmi seriálu i kritikmi a objavila sa aj v desiatej sérii seriálu, "Double Feature".
Technická kariéra.
Ross sa naučila kódovať a začala sa venovať technologickému priemyslu v správe webu. Bola najatá združením Trans Life Chicago House, aby zabezpečovala pomoc so zamestnaním a ubytovaním pre transrodových ľudí.
V roku 2014 sa jej podarilo založiť TransTech Social Enterprises, kde pôsobila ako generálna riaditeľka. Je prezidentkou Miss Ross, Inc a založila TransTech Summit.
Súkromný život.
Ross bola v minulosti zasnúbená, ale odvolala zasnúbenie, pretože jej snúbenec nechcel, aby ostatní vedeli, že je Rossová transrodová. Je praktizujúcou budhistkou.
Malý Smrk

Malý Smrk () je vrch v Moravsko-sliezskych Beskydách. Leží na severnej Morave nad obcou Ostravice, približne juhovýchodne od Frýdlantu nad Ostravicí. Svojou výškou je ôsmym najvyšším vrchom pohoria a leží v CHKO Beskydy.
Poloha.
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Vrch leží v Moravsko-sliezskom kraji, v okrese Frýdek-Místek a zasahuje na katastrálne územie obcí Ostravice a Staré Hamry. Najbližším sídlom je na severnom úpätí situovaná Ostravice, severozápadne leží Čeladná a juhovýchodne Staré Hamry. 
Opis.
Malý Smrk leží v atraktívnej centrálnej časti pohoria, v rázsoche, vybiehajúcej východným smerom z mohutného Smrku (). Severovýchodné svahy klesajú do údolia riečky Ostravice, oddeľujúcej mohutnú Lysú horu (), najvyšší vrch Beskýd. Severne leží vrch Skalka (), západne vrch Smrček () a plytkým sedlom oddelený Smrk, južným vrch Trojačka () a Klubovec () a východne Baňa () a Čupel (). Celý masív odvodňujú prítoky Ostravice v povodí Odry. Východné a južné svahy patria do rovnomennej prírodnej rezervácie, severozápadné patria prírodnej rezervácii Bučací potok. Značené turistické trasy obchádzajú vrchol a vedú do blízkeho sedla. 
Výhľady.
Vrchol pokrýva súvislý lesný porast, no vďaka značnej nadmorskej výške je z vhodných lokalít obmedzený, no zaujímavý výhľad. Unikátny je výhľad na susednú Lysú horu a okolité vrchy pohoria, ako aj celé Ostravsko. Východný smer ponúka sčasti obmedzený výhľad na Sliezske Beskydy, Malú Fatru, Javorníky či Kysucké Beskydy, pri vhodných podmienkach sú pozorovateľné aj Oravské Beskydy a Západné Tatry.
Prístup.
Na vrchol nevedie turistický chodník, no značené trasy vedu blízkym sedlom Smrk.
Katarína z Bologne

Svätá Katarína z Bologne (iné mená pozri nižšie; * 8. september 1413, Bologna, Taliansko† 9. marec 1463, tamže) bola talianska mníška, klariska, spisovateľka, učiteľka noviciek, mystička a umelkyňa.
Životopis.
Narodila sa ako prvorodené dieťa otcovi Giovannimu de’ Vigri a matke Benvenute Mammoliniovej. Bola dcérou diplomata a univerzitného profesora. Tradícia hovorí, že jej otec dostal videnie, ktoré mu napovedalo, že sa narodí. Vo veku 10 rokov sa stala spoločenskou dámou dcéry ferrarského panovníka Mikuláša III. d’Este, princeznej Margaret, získala rovnaké vzdelanie a prípravu ako jej pani. Na dvore zostala až do Margaretinej svadby v roku 1427. Vo veku 14 rokov sa stala františkánskou terciárkou. V roku 1431 sa stala mníškou klariskou a neskôr matkou noviciek.
V roku 1456 sa stala v Bologni opátkou v kláštore klarisiek. Vyznačovala sa pokorou. Bola mystičkou, robila zázraky a bola tiež prorokyňou a vizionárkou. Svoje mystické zážitky opísala v diele "Sedem duchovných zbraní". Zanechala asketické a mystické spisy, poéziu a kresby. 25. decembra 1445 iniciovala v Taliansku známu pobožnosť 1000 (tisíc) „Zdravasov“ na sviatky Vianoc, ktorú každoročne praktizujú klarisky z kláštora Božieho Tela v Bologni. Bola aj maliarkou a rukopisy rozlúštila akoby ju osvietil anjel. Jedného vianočného dňa dostala videnie Ježiša v Máriinom náručí. Túto víziu namaľovala na obraz, ktorý sa nachádza vo Vatikánskom múzeu.
Zomrela vo svojom rodnom meste, bola pochovaná bez rakvy a nebola balzamovaná. Exhumovaná bola o osemnásť dní neskôr, vďaka zázrakom, ktoré sa stali v blízkosti jej hrobu, z jej hrobu vychádzala vôňa a jej telo bolo neporušené.
Vzhľadom na to bol privolaný lekár Maestro Giovanni Marcanova, ktorý telo vyšetril a nevedel si to vysvetliť. Preto jeho telo obliekli do čistých šiat a uložili na stoličku v špeciálnej kaplnke za mrežami a sklom, kde je dodnes.
V liturgickom umení Cirkvi je svätá Katarína zobrazovaná ako chudobná klariska, ktorá nesie Dieťa Ježiša, alebo na tróne s knihou, alebo s krížom na prsiach a bosá.
Je patrónkou Akadémie umenia v Bologni, umelcov výtvarného umenia. Pápež Klement XI. ju kanonizoval 22. mája 1712.
Gabriel Baroš

Gabriel Baroš – šľachtický prídomok "Baross de Bellus" (, celým menom "Gábor Baross János Jusztin", tiež "Gábor Baross de Bellus"; * 6. júl 1848, Pružina† 8. máj 1892, Budapešť) – bol uhorský politik slovenského pôvodu, zakladateľ moderného uhorského obchodu a dopravy, ako aj vynikajúci ekonomický a dopravný politik doby dualizmu.
Život.
Jeho otcom bol okresný sudca Anton Baroš (18191894) z Beluše (maďarsky ""), matkou Mária Teodóra Pongrácová de Óvár (18251916). Stredoškolské vzdelanie absolvoval na benediktínskom gymnáziu v Leviciach a Ostrihome (18611865). Po univerzitných rokoch v Pešti bol župným úradníkom v Trenčíne. V roku 1875 bol ako zástupca okresu Púchov poslancom liberálneho parlamentu, od roku 1883 štátnym tajomníkom pre dopravu, v rokoch 1886 až 1889 ministrom verejných prác a dopravy a potom až do svojej smrti ministrom obchodu. Pre svoje úspechy v rozvoji železničného podnikania bol nazývaný „"železným ministrom"“. Za jeho pôsobenia boli postavené mosty cez Dunaj a Tisu.
V roku 1875 sa stal poslancom uhorského parlamentu v ilavsko-púchovskom volebnom okrsku za vládnu Liberálnu stranu, kde pre svoju potmavšiu, opálenú tvár dostal prezývku „"slovenský černoch"“ ("tót szerecsen"). Zaviedol epochálne reformy vo všetkých odvetviach jemu zverených ministerstiev, vrátane pôšt či telegrafov. Významnou mierou prispel k regulácii Dunaja i výstavbe prieplavov pri Železných vrátach. Práve pri prehliadke tohto diela dostal v marci 1892 zimnicu, na ktorú 8. mája toho roku zomrel. Deň jeho pohrebu bol dňom národného smútku. Pochovaný je v Mauzóleu Gábora Barossa v Ilave (miestnej časti Klobušice).
V Budapešti ho dnes pripomína námestie pomenované na jeho počesť "Baross tér" (vyslovuje sa ako Baroš tér) v prednej časti budapeštianskej stanice Keleti. Jeho veľká bronzová socha tam bola obnovená 6. decembra 2013 po niekoľkých rokoch veľkých prác na novej linke 4 budapeštianskeho metra. V obci Čata (okres Levice) je po ňom pomenovaná základná škola.
V roku 2021 po ňom pomenovali park v Bratislave - Park Gábora Barossa. Park je situovaný vedľa Šafárikovho námestia.
Dallas (seriál, 1978)

Dallas je americký televízny seriál, natočený v rokoch 1978 až 1991. Počas štrnástich sérií vzniklo 357 epizód a seriál vysielala stanica CBS.
V spojitosti s filmom, boli natočené aj dva filmy s pôvodnými hercami. "Dallas: J. R. sa vracia" (1996) a "Dallas: Vojna Ewingových" (1998). V roku 2012, vzniklo aj pokračovanie televízneho seriálu "Dallas", kde sú hlavnými postavami synovia protagonistov pôvodného Dallasu John Ross Ewing III (syn JR) a Christopher Ewing (adoptívny syn Bobbyho). Pilotný film sa mal natáčať v priebehu roku 2011, pričom istí herci z pôvodného seriálu reprízujú svoje staré role (Larry Hagman, Patrick Duffy a Linda Gray).
Axiom Space

Axiom Space, Inc., tiež známa ako Axiom, je súkromná americká spoločnosť so sídlom v Houstone v Texase. Spoločnosť Axiom je zameraná na pilotované kozmické lety a komercionalizáciu vesmíru. Axiom od založenia viedol spoluzakladateľ a prezident/CEO Michael Suffredini.
Axiom Mission 1.
V dňoch od 8. apríla do 25. apríla 2022 sa uskutočnila prvá, výlučne komerčná misia na ISS, Axiom Mission 1, v spolupráci so SpaceX a NASA. Každý zo štvorice kozmonautov zaplatil za let 55 miliónov dolárov.
Komerčná vesmírna stanica.
Podľa svojej webovej stránky z roku 2022, spoločnosť Axiom plánuje v roku 2024 vypustiť na obežnú dráhu prvú časť vlastnej, komerčnej vesmírnej stanice.
Tanečnice (Moravsko-sliezske Beskydy)

Tanečnice () je vrch v Moravsko-sliezskych Beskydách. Leží na severnej Morave nad Trojanovicami, približne juhovýchodne od Frenštátu pod Radhoštěm. Patrí do CHKO Beskydy.
Poloha.
Nachádza sa v strednej časti pohoria, v geomorfologickom podcelku Radhošťská hornatina a jej časti Pustevenský hřbet. Leží na hranici Moravsko-sliezskeho a Zlínskeho kraja, okresov Nový Jičín a Vsetín a zasahuje na katastrálne územie obcí Trojanovice a Prostřední Bečva. Najbližším sídlom je na severe ležiaca obec Trojanovice, južným smerom Prostřední a Horní Bečva.
Opis.
Tanečnice je súčasťou hrebeňa, ktorý vedie z vrchu Čertův mlýn () západným smerom na Radhošť (). Severne susedí Nořičí hora (), západne susedí vrch Okrouhlý (), Radhošť a sedlom Pustevny oddelený Radegast (), južne Malinová () a východne Čertův mlýn a Kněhyně (). Severné svahy odvodňujú prítoky Lomnej do rieky Lubiny v povodí Odry, voda z južných svahov odteká do Rožovskej Bečvy v povodí Moravy. Na vrchol vedie značený chodník z Pusteven a západne je vybudovaná vyhliadková Stezka Valaška.
Výhľady.
Hustý lesný porast vrcholovej časti Tanečnice neumožňuje rozhľad. Z lokalít s riedkou vegetáciou možno pozorovať najmä okolité vrchy Moravsko-sliezskych Beskýd, ojedinele aj Javorníky, Biele Karpaty a Malú Fatru.
Majstrovstvá sveta v ľadovom hokeji žien 2008

Majstrovstvá sveta v ľadovom hokeji žien 2009 boli 12. Majstrovstvá sveta v ľadovom hokeji žien. Uskutočnili sa v čínskom meste Charbin od 4. do 12. apríla 2008. Titul z roku 2007 obhajovali hokejistky Kanady, avšak vo finále prehrali s družstvom Spojených štátov.
Systém turnaja.
V základnej časti bolo deväť tímov rozdelených do troch skupín (skupiny A, B, C). Všetky tímy postúpili do kvalifikačnej časti (skupiny D, E, F). Víťazi základných skupín postúpili do skupiny D, druhé tímy postúpili do skupiny E a tretie tímy hrali v skupine F o záchranu v Top divízii. Prvé dva tímy zo skupiny D postúpili do finále, zatiaľ čo tretí tím zo skupiny D hral s víťazom skupiny E zápas o 3. miesto. Posledný tím zo skupiny F zostúpil do I. divízie MS 2009.
Nižšie divízie.
I. divízia.
Turnaj I. divízie MS 2008 sa hral vo Ventspilse v Lotyšsku od 10. do 16. marca 2008.
II. divízia.
Turnaj II. divízie MS 2008 sa hral na neutrálnom ihrisku vo Vierumäki vo Fínsku od 25. do 30. marca 2008.
III. divízia.
Turnaj III. divízie MS 2008 sa hral v Miškovci v Maďarsku od 6. do 12. apríla 2008.
IV. divízia.
Turnaj IV. divízie MS 2008 sa hral v Miercurea Ciucu v Rumunsku od 23. do 29. marca 2008.
Poznámky:
Redoxný indikátor

Redoxný indikátor alebo oxidačne-redukčný indikátor je indikátor, ktorý vratne mení farbu pri konkrétnom elektródovom potenciáli. Používajú sa na kolorimetrický odhad redoxného potenciálu roztoku, teda jeho schopnosti pôsobiť ako redukčné či oxidačné činidlo. Jedným z prvých použití redoxnej titrácie bolo stanovenie chlórovej vody (roztoku Cl2, HCl a HOCl) pomocou indiga ako indikátora v roku 1787, ale neskorší vývoj redoxných titrácií bol pomalý práve kvôli malému počtu vhodných indikátorov.
Jednou z podmienok pre to, aby látku bolo možné použiť ako redoxný indikátor, je rýchla a reverzibilná zmena farby. To znamená, že oxidačne-redukčná rovnováha indikátorového redoxného systému sa musí ustáliť veľmi rýchlo. Na základe toho je len málo druhov organických redoxných systémov, ktoré je možné použiť ako indikátory.
Použitie.
Redoxné indikátory používajú pri redoxných titráciách, i keď v mnohých prípadoch ich nahradili potenciometrické stanovenia. Okrem toho je možné ich použiť na miestach, kde potenciometria nie je úplne vhodná, napríklad na pozorovanie metabolizmu buniek.
Počas sledovanej reakcie dochádza k redukcii či oxidácii indikátoru a pomocou ich pomeru koncentrácií oxidovanej a redukovanej formy je možné pomocou Nernstovej rovnice spočítať redoxný potenciál. V prípade redoxných inikátorov dochádza i k farebnej zmene, pomocou ktorej je možné určiť bod ekvivalencie prebiehajúcej reakcie. Aby bola zmena v bode ekvivalencie identifikovateľná, potenciál sa musí zmeniť približne o hodnotu formula_1, kde "ne" je počet elektrónov potrebných na oxidáciu/redukciu indikátoru. To znamená zmenu o ~120 mV pre jednoelektrónovú redukciu a ~60 mV pre dvojelektrónovú redukciu.
Redoxné indikátory je možné použiť i na vizualizáciu redukčných či oxidačných a všeobecne fyzikálne chemických vlastností životného prostredia, napríklad v anaeróbnych sedimentoch. To však komplikuje niekoľko faktorov, napríklad sorpcia na sediment alebo reoxidácia vzdušným kyslíkom.
Druhy redoxných indikátorov.
Existujú dva hlavné druhy redoxných indikátorov:
Kvôli tomu, že niektoré redoxné systémy využívajú presun protónu, sa niekedy redoxné indikátory delia na dve skupiny, a to indikátory závislé na pH a indikátory nezávislé na pH. Okrem závislosti na pH kvôli účasti protónu v reakcii môže takisto dochádzať k protonácii jednotlivých funkčných skupín indikátora (napríklad amínových či ketónových), čo môže ďalej komplikovať stanovenie.
Niektoré redoxné indikátory umožňujú i chemiluminiscenčnú či fluorescenčnú detekciu.
Rožková (vrch vo Veľkej Fatre)

Rožková () je vrch vo Veľkej Fatre. Leží nad obcou Čremošné, približne východne od Turčianskych Teplíc.
Poloha.
Nachádza sa v južnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Turčianske Teplice a na katastrálnom území obce Mošovce. Najbližšími sídlami sú západne ležiace Mošovce, Turčianske Teplice a Čremošné, juhovýchodne sa nachádza Harmanec a Turecká. Vrch patrí do Národného parku Veľká Fatra.
Opis.
Rožková leží v rázsoche, ktorá sa odpája z hrebeňa, vedúceho z masívu Krížnej () západným smerom cez Smrekov () na Hlbokú (). Severným smerom sa nachádza Drienok (), Veľký Rakytov () a Haľamova kopa (), východným Smrekov, Malá Krížna () a Krásny kopec (), južným Holý kopec () a Lopušná () a západným Malý Rakytov () a Hlboká. Masív patrí do povodia rieky Turiec, kam vodu z oblasti odvádza potok Teplica. Na vrchol nevedie značený chodník a veľká časť masívu patrí do Národnej prírodnej rezervácie Veľká Skalná. 
Výhľady.
Hustý lesný porast pokrýva celý vrch, čím neumožňuje rozhľad. Z lokalít s redšou vegetáciou je možné pozorovať najmä okolité veľkofatranské vrcholy a blízke Kremnické vrchy, zriedkavo pri priaznivých podmienkach tiež Malú Fatru, Strážovské vrchy, Vtáčnik a Javorie.
Prístup.
Na vrchol nevedie značená turistická trasa, preto prístup je možný neznačenými chodníkmi. Územie je však súčasťou národnej prírodnej rezervácie, preto pohyb turistov mimo značených chodníkov je nežiadúci. Úpätím masívu vedú značené trasy:
Martin Remeš

Brigádny generál Martin Remeš je slovenský generál, v súčasnosti veliteľ Strategického centra krízového manažmentu.
Životopis.
27. apríla 2022 Remešovo vymenovanie na brigádneho generála schválila vláda. 28. apríla 2022 bol k 1. máju 2022 vymenovaný za veliteľa Strategického centra krízového manažmentu Generálneho štábu OS SR.
Do prvej generálskej hodnosti, brigádny generál ho vymenovala prezidentka Zuzana Čaputová 4. mája 2022.
Radegast (Moravsko-sliezske Beskydy)

Radegast () je vrch v Moravsko-sliezskych Beskydách. Leží na severnej Morave nad Trojanovicami, približne juhovýchodne od Frenštátu pod Radhoštěm. Patrí do CHKO Beskydy a na severovýchodnom úpätí je sedlo a turistické stredisko Pustevny.
Poloha.
Nachádza sa v strednej časti pohoria, v geomorfologickom podcelku Radhošťská hornatina a jej časti Pustevenský hřbet. Leží na hranici Moravsko-sliezskeho a Zlínskeho kraja, okresov Nový Jičín a Vsetín a zasahuje na katastrálne územie obcí Trojanovice, Dolní Bečva a Prostřední Bečva. Najbližším sídlom je na severe ležiaca obec Trojanovice, južným smerom sa nachádza Prostřední a Horní Bečva.
Opis.
Radegast je súčasťou hrebeňa, ktorý vedie z vrchu Čertův mlýn () západným smerom na Radhošť (). Severne susedí Okrouhlý () a Nořičí hora (), východne Tanečnice (), Čertův mlýn a Magura (), južne Malinová () a Bečovská Kýčera () a západne vrch Radhošť. Severné svahy odvodňujú prítoky Lomnej do rieky Lubiny v povodí Odry, voda z južných svahov odteká do Rožovskej Bečvy v povodí Moravy. Na vrchol vedie značený chodník z Pusteven a severovýchodne je vybudovaná vyhliadková Stezka Valaška. V blízkosti vrcholu stojí viac ako 3 metre vysoká socha slovanského boha Slnka, hojnosti a úrody, Radegasta. Masív má tri vrcholy a ich dostupnosť uľahčuje neďaleké stredisko Pustevny.
Výhľady.
Hlavný vrchol pokrýva lesný porast, ktorý umožňuje obmedzený rozhľad. Z lokalít s riedkou vegetáciou a vyhliadok na hrebeni možno pozorovať najmä vrchy Moravsko-sliezskych Beskýd, no tiež okolité kotliny a pri vhodných podmienkach aj Hostýnsko-vsetínskú hornatinu, Biele Karpaty, Javorníky, Malú Fatru a Hrubý Jeseník.
North Bay (Ontário)

North Bay je mesto v kanadskej provincii Ontário. Je administratívnym sídlom okresu Nipissing District. Prístupnosť z mesta urobila centrum vzdelávania a zdravotníctva.
Poloha.
Mesto sa nachádza v severovýchodnej zátoke jazera Lake Nipissing, približne 345 kilometrov severne od Toronta. Leží približne na obchodnej trase z čias obchodu z kožušinou. Na východe mesta leží jazero Trout Lake, zdroj rieky Mattawa River ako aj pitnej vody pre mesto.
Dejiny.
Význam pri vývoji mesta mala železnica: Canadian Pacific Railway, Canadian National Railway a Ontario Northland Railway. V roku 1882 bola zavedená železnica, od roku 1886 mala prepojenie na Toronto. Od roku 1891 má status „town“. Od roku 1925 má status „city“ a v roku 1968 sa spojilo s okolitými obcami čím vytvorilo vtedy najväčšie mesto (rozlohou) v Kanade.
Demografia.
V sčítaní obyvateľstva v roku 2016 malo mesto 51 553 obyvateľov, z toho 41 255 uvádza ako rodný jazyk angličtinu, 6 645 francúzštinu a 2 150 neoficiálne jazyky, z toho 155 jazyky pôvodných obyvateľov. 30 ľudí uvádza češtinu a 5 slovenčinu. 65 ľudí udalo ako etnický pôvod český, 70 slovenský a 60 československý.
Doprava.
Mesto sa nachádza na železničnej križovatke. Krížia sa tu tiež provinčné Cesta 11 a Cesta 17. Nachádza sa tu letisko North Bay Jack Garland Airport (IATA: YYB). V meste funguje North Bay Transit.
Ekonomika.
Obchod z kožušinou má význam doteraz. Drevársky priemysel je tiež dôležitý. V poslednej dobe rastie význam informačných technológií, spracovávania a všeobecného priemyslu. Sídli tu tiež Nipissing University.
Anton Schmidt

Anton Schmidt môže byť:
Rita Zeqiriová

Rita Zeqiriová (; * 8. december 1995) je kosovská plavkyňa.
Kariéra.
2016.
Zúčastnila sa Letnej olympiáde 2016 v Riu, ktorá bola jej (zatiaľ) jediná olympiáda. Získala 34. miesto v prsiach na 100 metrov. Táto olympiáda bola prvou s kosovskou účasťou a Zeqiriová bola prvá olympijská plavkyňa krajiny.
V tom istom roku sa zúčastnila aj Európskeho šampionátu.
Indigo (chemická látka)

Indigo je organická zlúčenina, ktorá má jasne modrú farbu. Kedysi sa toto farbivo extrahovalo z listov niektorých rastlín rodu "Indigofera", hlavne "Indigofera tinctoria". Rastliny, ktoré produkovali toto farbivo, boli bežne pestované a používané po celom svete, hlavne v Ázii, ako dôležité plodiny. Produkcia farbiva indigo bola ekonomicky dôležitá kvôli historickej vzácnosti modrých farbív.
Väčšina indiga, ktorá sa aktuálne vyrobí, je syntetického pôvodu. Ročne sa ho vyrobí niekoľko tisíc ton. Najčastejšie je spájané s produkciou denimu (rifloviny) a modrých riflí, kde jeho vlastnosti umožňujú rýchle použitie ďalších techník na úpravu farby.
Chemické vlastnosti.
Indigo je tmavomodrý kryštalický prášok, ktorý sublimuje pri teplote 390–392 °C. Je nerozpustné vo vode, etanole a éteroch, ale je rozpustné v DMSO, chloroforme, nitrobenzéne a koncentrovanej kyseline sírovej. 
Indigo absorbuje žiarenie v oranžovej oblasti viditeľného spektra (λmax = 613 nm). Jeho tmavomodrá farba vzniká vďaka konjugovaným dvojitým väzbám, kvôli ktorým je táto molekula planárna. Indigo biela tieto väzby nie sú konjugované a zlúčenina nie je planárna.
Použitie.
Hlavným použitím indiga je farbenie bavlny, hlavne pri tvorbe rifloviny vhodnej na výrobu nohavíc. Na jeden pár nohavíc je v priemere potreba len 3-12 g farbiva. Menšie množstvá sa používajú na farbenie vlny a hodvábu.
Indigokarmín, takisto známy ako indigo, je derivát indiga, ktorý sa tiež používa ako farbivo. Ročne sa ho vyrobí asi 20 tisíc ton, takisto hlavne na tvorbu modrých riflí. Používa sa i ako potravinárske farbivo. V menšej miere sa indigokarmín používa ako redoxný indikátor.
Indigo

Indigo môže byť:
Ketóza

Ketóza môže byť:
Dihydrouridín

Dihydrouridín alebo 5,6-dihydrouridín (skratka D, DHU alebo UH2) je pyrimidínový nukleozid, ktorý vzniká adíciou dvoch atómov vodíka na uridín. Kvôli tomu má dihydrouridín nasýtený kruh. Dihydrouridín sa skladá z bázy dihydrouracilu viazaného na pentózu a vyskytuje sa v molekulách tRNA a rRNA.
Význam v molekulách RNA.
Keďže dihydrouridín nie je planárny, narúša skladacie interakcie v helixoch RNA a destabilizuje jej štruktúru. Naopak stabilizuje C2'-"endo" konformáciu cukru, ktorá je flexibilnejšia než C3'-"endo" konformácia. Tento efekt sa potom uplatňuje i na 5' susednom nukleotide. Na základe toho dihydrouridín destabilizuje lokálnu štruktúru RNA, na rozdiel od pseudouridínu a 2'-"O"-metylovaného uridínu, ktoré lokálnu štruktúru stabilizujú. Dihydrouridín vzniká pôsobením tRNA-dihydrouridiínsyntázy. 
Transferová RNA organizmov, ktoré rastú pri nízkych teplotách (psychrofilné organizmy) obsahujú veľké množstvo dihydrouridínu (v priemere 40-70 %), čo je nutné pre lokálnu flexibilitu tRNA pri alebo pod bodom mrazu.
Andrew Fletcher

Andrew John Leonard Fletcher, známy ako Fletch (* 8. júl 1961, Nottingham – † 26. máj 2022) bol anglický hudobník, člen skupiny Depeche Mode.
Fletcher začínal ako hráč na basovú gitaru v kapele No Romance in China spolu s Vinceom Clarkom, neskôr ale prešiel na klávesové nástroje v skupine Composition of Sound, kde boli jeho spoluhráči Vince a Martin Gore. Títo traja hudobníci potom spolu so spevákom Davidom Gahanom vytvorili skupinu Depeche Mode. Fletcher v kapele nebol nikdy lídrom, viac sa zameriaval na manažérsku činnosť, ktorá bola jeho silnou stránkou. Bol tiež jediným členom, ktorý sa nikdy autorsky nepodieľal na tvorbe Depeche Mode, hoci v jednom rozhovore naznačil, že sa o to v minulosti pokúšal.
Fletcher bol hovorcom skupiny, často vydával vyhlásenia do médií a komunikoval s novinármi, ako to bolo v prípade albumov Exciter v roku 2001 a Playing the Angel v rokoch 2004 a 2005.
Hovorilo sa o ňom, že bol členom, ktorý skupinu stmeľuje a pomáhal nájsť kompromisné riešenie medzi Davom a Martinom v ich autorských roztržkách pri práci na albume "Playing the Angel".
Fletcher bol kritizovaný pre svoj hlas a bol jediným členom skupiny, ktorý nespieval. Počas živých vystúpení býval videný s mikrofónom, ktorý bol ale obvykle vypnutý.
Andy Fletcher založil vydavateľstvo Toast Hawaii. Občas tiež vystupoval ako DJ.
Od 16. januára 1993 bol ženatý, s manželkou Grainne mali 2 deti.
Cícer

Cícer môže byť: